Z A P I S N I K
45. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 20. veljače 2025. 
u prostorijama Mjesne samouprave Šestine, Šestinski trg 10,
s početkom u 18:00 sati


NAZOČNI ČLANOVI VIJEĆA:
Kruno Vuk, Jure Tomičić, Jadranka Apostolovski, Lorena Malec Mlinarić, Danijel Jagušt, Ljerka Brući Benko

ODSUTNI ČLANOVI VIJEĆA:
Maja Pleić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 45. sjednicu Vijeća Mjesnog odbora Šestine.

Vijeće jednoglasno prihvaća zapisnik 44. sjednice Vijeća, održane 22. siječnja 2025. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Prioriteti za asfalterski program MO Šestine za 2025.
2. Zahtjevi za povremeno korištenje prostora
3. Inicijativa za promjenu radnog vremena Gradske ljekarne Zagreb, OJ 26 Šestinska cesta 1 – Šestine – donošenje Zaključka
4. Tekuća problematika
5. Pitanja, prijedlozi i obavijesti



Ad.1. Prioriteti za asfalterski program MO Šestine za 2025.

Predsjednik otvara točku dnevnog reda za asfalterski program u 2025.godini. Vijeće kratko raspravlja te donosi jednoglasno odluku da ostaje pri već ranije pisanim prioritetima koji nisu realizirani te smatra kako ih ima dosta koji se nisu realizirali ukoliko neki budu odbijeni da ima zamjenu. Dodaje se na popis uređenje kolnika odvojak ulice Gramača i Ive Serdara ukoliko će biti sluha u Vijeću gradske četvrti prilikom realizacije projekata.

Ad.2. Zahtjev za povremeno korištenje prostora MO Šestine u 2025.

Predsjednik obavještava članove Vijeća o dobivenim zahtjevima za povremeno korištenje prostora te izlaže prijedloge Vijeću.
Vijeće kratko raspravlja te donosi jednoglasno odobrenje za tražene termine za poduku njemačkog jezika – Vedrana Vučenić i talijanskog jezika – Latica Vitez.

Ad.3. Inicijativa za promjenu radnog vremena Gradske ljekarne Zagreb, OJ 26 Šestinska cesta 1 – Šestine – donošenje Zaključka

Predsjednik obavještava članove Vijeća o inicijativi o za promjenu radnog vremena Gradske ljekarne Zagreb, OJ 26 Šestinska cesta 1. Vijeće kratko debatira i donosi zaključak kako je neprimjereno da ljekarna radi od 08 – 16h od ponedjeljka do petka iz razloga što većina stanovništva baš tako radi i ne stignu niti prije niti poslije posla koristiti usluge ljekarne. Vijeće ne zahtijeva rad vikendom nego da su barem 2 dana u tjednu popodnevni termini kako bi se osigurala dostupnost usluge. Do donošenja ovog zaključka stvar je riješena, a razlog novom radnom vremenu je bio manjak zaposlenika koji su bili na bolovanju.


Ad.4. Tekuća problematika

Predsjednik Vijeća otvara točku dnevnog reda o tekućoj problematici:
· Autobusna linija Dedići – Kuniščak nema promjene niti dodatne obavijesti
· Živica u Šestinskom prilazu – nema promjena i dalje strši na nogostup i cestu
· Pješački prijelaz uz spomenutu živicu i dalje nije bolje označen te stvara ugrozu za pješake jer nije vidljiv vozačima 
· Prometno ogledalo na izlazu iz ulice Bjelevina postavljeno je ali je okrenuto naopako (možda uslijed vjetra ili vandalskog čina)
· Tabla oznake ulice Herici još uvijek nedostaje i nema niti potvrde kada će biti
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· metalni nosač koji strši oko 30 cm na nogostupu u ulici Šestinski prilaz i stvara ugrozu za pješake u ulici Šestinski prilaz i dalje nije otklonjen
· Vježbalište na poučnoj stazi Miroslavac i dalje nije sanirano te je i sama staza obrasla i zarasla
· Saniranje vrha ulice Benkov put nakon kopanja i dalje se čeka, a prilikom svake kiše sve se odranja na ulaze sugrađana
· Prekopna rupa u ulici Kelkovići (odvojak kč.br. 18) i dalje nije sanirana
· Znak zabrane parkiranja na nogostupu u ulici Vince još nije postavljen i nesavijesni vozači i dalje priče put pješacima te pogotovo roditeljima sa kolicima
· Čeka se sanacija oborinske odvodnje u ulici Šestinski vrh
· Nedostaju obavijesne ploče na dječjim igralištima u ulici Sjevernjak i Šestinski vijenac
· Dječji park Sjevernjak još nije postavljena zaštitna barijera (stup) ili ograda na ulazu u park
· Semafor na križanju ulica Podrebernica i Šestinska cesta još uvijek nije postavljen 
· Čeka se Šestinski vrh i Ive serdara saniranje oborinske odvodnje
· Čeka se iscrtavanje parkinga kod Doma zdravlja Šestine
· Prometno ogledalo na križanju ulica Šestinski Kraljevec i Pirovec Gornji nije postavljeno
· Potrebno je prijaviti uredu predsjednika i gradskom uredu koji sanira klizište na Pantovčaku da je otvoreno klizište i u ulici Šestinski vrh gdje je propao nogostup te je potrebno saniranje kako bi se mogli izvesti radovi uređenja kolnika


Ad.5. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu.

Vijeće debatira o postavljenim stupićima u ulici Šestinski Vijenac nasuprot caffe bar-a Revelin te konstatira kako za izvedene radove nije dobilo rješenje premda je zatražilo postavljanje još prije nekoliko godina i stupića na još nekoliko lokacija (prvenstveno oko prostora mjesne samouprave Šestine i gradske četvrti Podsljeme tj. igralište) pa bi isto htjeli dobiti na uvid.

Vijeću se daje na znanje kako ističe koncesija za zakup igrališta u travnju ove godine te kako VGČ Podsljeme ponovno ulaže u izmjenu trave (premda je igralište u koncesiji).


Sjednica je završila u 19:00 sati. 

KLASA: 024-08/25-003/414
URBROJ: 251-13-11-2/003-25-2
U Zagrebu, 20. veljače 2025.

Zapisnik obradila: Mirela Gašpert Bertić


              Zapisnik vodio:             					 Predsjednik Vijeća
             Jure Tomičić, v.r.				        Mjesnog odbora Šestine:
		  			      Kruno Vuk, v.r.	

